Standard – Soundvenues hiphop-podcast: Denzel Curry inkarnerer Floridas stilskabende hiphopscene på 'Zuu'
Der er især én mand, der kan hjælpe os med at forstå, hvorfor en relativt lille og overset flække i udkanten af Florida har været så indflydelsesrig: Denzel Curry.
Den Roskilde Festival-aktuelle rapper har netop udgivet 'Zuu', der er en hyldest til hjemstavnen, og som trækker på mange af de ting, der gør området så fascinerende. Men hans forbindelse til Florida-scenen går endnu dybere end det. Rapperen startede nemlig som teenager i Spaceghostpurrps Raider Klan-crew, brød derefter igennem som soloartist, og har siden nærmest adopteret medlemmer af Soundcloud-bevægelsen som XXXTentacion og Ski Mask The Slump God, der boede hjemme hos ham.